THAI-ไทยสมายล์ เว้นค่าธรรมเนียมเปลี่ยนตั๋วในประเทศช่วงสงกรานต์ หลังรัฐยกเลิกวันหยุด
THAI-ไทยสมายล์ เว้นค่าธรรมเนียมเปลี่ยนตั๋วในประเทศช่วงสงกรานต์ หลังรัฐยกเลิกวันหยุด
THAI-ไทยสมายล์ เว้นค่าธรรมเนียมเปลี่ยนตั๋วในประเทศช่วงสงกรานต์ หลังรัฐยกเลิกวันหยุด
19 มี.ค. 2563

นายนนท์ กลินทะ ผู้อำนวยการใหญ่ฝ่ายขาย บริษัท การบินไทย จำกัด (มหาชน) หรือ THAI เปิดเผยว่า ตามที่รัฐบาลประกาศยกระดับมาตรการป้องกันการแพร่ระบาดของไวรัสโควิด-19 โดยยกเลิกวันที่ 13-15 เม.ย.63 ไม่เป็นวันหยุดราชการและให้เลื่อนออกไปก่อน เพื่อลดความเสี่ยงในการเดินทาง ความแออัด และโอกาสติดเชื้อ
ทั้งนี้บริษัทฯ คำนึงถึงผลกระทบที่ผู้โดยสารได้รับ จึงอำนวยความสะดวกแก่ผู้โดยสารที่ถือบัตรโดยสารเที่ยวบินในประเทศของการบินไทย และเที่ยวบินร่วมของไทยสมายล์ โดยยกเว้นค่าธรรมเนียมสำหรับการเปลี่ยนแปลงบัตรโดยสารเส้นทางภายในประเทศที่ออกบัตรโดยสารก่อนวันที่ 19 มี.ค.63 และมีการเดินทางระหว่างวันที่ 1-30 เม.ย.63 โดยมีรายละเอียด ดังนี้
ผู้โดยสารสามารถเปลี่ยนแปลงการเดินทางได้ถึงวันที่ 15 ธันวาคม 2563 โดยได้รับการยกเว้นค่าธรรมเนียม และต้องแจ้งการเปลี่ยนแปลงก่อนวันเดินทางตามที่ระบุบนบัตรโดยสาร ทั้งนี้ เป็นไปตามเงื่อนไขที่บริษัทฯ กำหนด